Legal Document

Category: 32

Text:
25. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 396425/11713 της 27 Οκτ./3 Νοεμ. 1971 (ΦΕΚ Β΄ 880) Περί οίνων ονομασίας προελεύσεως ανωτέρας ποιότητος. Έχοντες υπ’ όψει: 1)Τας διατάξεις της παρ. 4 του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής». 2)Το υπ’ αριθ. 625/4.10.1971 Β.Δ/μα «περί αναγνωρίσεως ονομασιών προελεύσεως οίνων». 3)Τας υπ’ αριθ. 13 και 16/1961 γνωμοδοτήσεις της Κ.Ε.Π.Ο., αποφασίζομεν: Οι οίνοι των κάτωθι απλών ονομασιών προελεύσεως δύνανται να κυκλοφορούν και ως οίνοι ονομασίας προελεύσεως ανωτέρας ποιότητος, εφ’ όσον πληρούν τους κατωτέρω δι’ έκαστον οριζομένους όρους και ήθελον τηρηθή αι διατάξεις του άρθρ. 4 του υπ’ αριθ. 423/1970 Β.Δ/τος. 1.Κάντζα: ποκιλία σταφυλών Σαββατιανό εξ αμπελώνων της περιοχής «Κάντζα» της Κοινότητος Παλλήνης Επαρχίας Αττικής. Οι αμπελώνες μορφούνται εις κυπελλοειδή ή γραμμικά σχήματα, δέχονται κλάδευμα βραχύ, αι στρεμματικαί των αποδόσεις δεν υπερβαίνουν τα 800 χιλιόγρ. σταφυλών και η περιεκτικότης του γλεύκους εις σάκχαρα είναι τουλάχιστον 188 γραμμ. ανά λίτρον. 2.Μαντινεία: Παρασκευή οίνου εκ σταφυλών αμπελώνων, εις ους δεν καλλιεργούνται έτεραι ποικιλίαι αμπέλου, πλην των «Μοσχοφίλερο» και «Ασπρούδες». Όρια περιοχής ως ορίζονται εις το άρθρ. 3 του υπ’ αριθ. 625/1971 Β.Δ/τος. Οι αμπελώνες μορφούνται εις κυπελλοειδή ή γραμμικά σχήματα, δέχονται κλάδευμα βραχύ, αι στρεμματικαί των αποδόσεις δεν υπερβαίνουν τα 900 χιλιόγρ.σταφυλών, η δε περιεκτικότης του γλεύκους εις σάκχαρα είναι τουλάχιστον 188 γραμμ. ανά λίτρον. Σελ. 616,10(β) 16.Θ.γ.25 Προστασία Οίνου